text: Un miler d'espectadors més a les funcions del Pessebre Vivent de Castell d'Aro d'aquest Nadal - Diari digital de Ràdio Platja d'Aro
  Un miler d'espectadors més a les funcions del Pessebre Vivent de Castell d'Aro d'aquest Nadal
  Redacció 09/01/2019	1 Comment
  En total han passat per l'esdeveniment 8.500 visitants de totes les edats
  La 60a edició del Pessebre Vivent de Castell d'Aro, una de les activitats més importants que se celebra en el municipi durant les festes, es va tancar diumenge amb un increment significatiu de visitants.
  8.500 espectadors de totes les edats, aproximadament un miler més que a l'edició 2017, s'han acostat fins al nucli castellerenc els dies 23, 25, 26 i 30 de desembre i 1 i 6 de gener per gaudir de la màgia i bellesa del pessebre més antic de Catalunya.
  El balanç és molt positiu perquè amb una representació menys que l'any passat s'ha aconseguit un augment notable d'espectadors.
  El Pessebre Vivent està format per 400 figurants que donen vida a una cinquantena de quadres. El públic fa un recorregut d'un quilòmetre i mig i, a l'inici de la visita, s'ofereix en els visitants un got de brou calent. Per quart any consecutiu, també s'ha fet un concurs de fotografies.
  Com cada any, un cop s'acaba el pessebre, l'Associació del Pessebre Vivent comença a encarrilar la pròxima edició. Durant la resta de l'any també participa a diferents trobades de pessebres catalans i celebra activitats lúdiques i socials amb la gran família del pessebre.
  One Reply to "Un miler d'espectadors més a les funcions del Pessebre Vivent de Castell d'Aro d'aquest Nadal"
  Retroping: 20.000 persones van gaudir de tota l'oferta d'activitats de Nadal de Castell-Platja d'Aro i S'Agaró – Rpaper – Diari digital de RPA
  Previous Previous post: Centenars d'alumnes aquest matí han tornat a les escoles de Castell-Platja d'Aro per obrir el segon trimestre més llarg dels últims cursos
  Next Next post: L'empresa Aqualia confia que les obres d'instal·lació del nou col·lector en el carrer Juli Garreta de Platja d'Aro es podran enllestir abans de Carnaval